

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.21 | 2024. gada 18. decembrī |

**5.**

## Par Ogres novada pašvaldības atbalsta piešķiršanu privātām izglītības iestādēm

Ogres novada pašvaldībā (turpmāk – pašvaldība) 2024. gada 28. oktobrī saņemts sociālā uzņēmuma SIA “Pietura ģimenei”, reģistrācijas Nr. 54103131741, iesniegums (reģistrēts pašvaldībā ar Nr. 2-4.1/5441) ar lūgumu izskatīt iespēju piešķirt finansiālu atbalstu, kā pamatskolas “Ogres Baltā Valdorfskola” dibinātājam, pirmsskolas izglītības procesa nodrošināšanai.

Pašvaldībā 2024. gada 28. oktobrī saņemts sociālā uzņēmuma SIA “Elodeja”, reģistrācijas Nr. 43603034269, valdes locekles un privātās sākumskolas “Ķiparu nams” vadītājas iesniegums (reģistrēts Ogres novada Izglītības pārvaldē ar Nr.1-7/943) ar lūgumu izskatīt iespēju piešķirt finansiālu atbalstu, kā privātās pirmsskolas izglītības iestādes “Ķiparu nams” dibinātājam, pirmsskolas izglītības procesa nodrošināšanai.

Pašvaldības administratīvajā teritorijā ir četras privātās izglītības iestādes - pamatskola “Ogres Baltā Valdorfskola”, pamatskola “Ikšķiles Brīvā skola”, privātā pirmsskolas izglītības iestāde "Mikausis" un privātā pirmsskolas izglītības iestāde "Ķiparu nams", kas nodrošina pirmsskolas izglītības programmu, tai skaitā izmantojot alternatīvas izglītības formas (Montesori, Valdorfpedagoģijas mācību metodes, mācību procesā integrējot latvisko dzīvesziņu, apzinātības “Klusuma skolu” un brīvdabas pedagoģiju). Pašvaldības pirmsskolas iestādēs šāds piedāvājums nav plaši pieejams, līdz ar to Ogres novada iedzīvotājiem ir iespēja saņemt alternatīvu izglītības pakalpojumu minētajās iestādēs.

Pašvaldība izrādījusi labo gribu, atbalstot privātās izglītības iestādes, kuras piedāvā alternatīvas izglītības formas un metodes un atrodas pašvaldības administratīvajā teritorijā, noslēdzot līgumus par bezatlīdzības telpu nomu ar divām no augstākminētajām iestādēm (pamatskolu “Ikšķiles Brīvā skola” un privāto pirmsskolas izglītības iestādi “Mikausis”).

Saskaņā ar Valsts izglītības informācijas sistēmā pieejamo informāciju 2024. gada 1.septembrī pamatskolā “Ogres Baltā Valdorfskola” pirmsskolas izglītības programmu apgūst 32 izglītojamie un privātajā pirmsskolas izglītības iestādē “Ķiparu nams” pirmsskolas izglītības programmu apgūst 70 izglītojamie.

Lai atbalstītu šīs divas privātās izglītības iestādes pirmsskolas izglītības programmas nodrošināšanā 2024./2025. mācību gadā, tika veiktas konsultācijas ar privāto izglītības iestāžu vadītājiem un noteikts vienots atbalsta apmērs - 5% no piešķīruma, kas pienāktos izglītības iestādēm, ja visi izglītojamie būtu deklarēti Ogres novadā un tiem pienāktos pašvaldības līdzfinansējums pakalpojuma saņemšanai. Izvēlētais atbalsta apjoms ir samērīgs, jo tikai daļēji kompensē izglītības iestāžu telpu nomas izdevumus un vispārējo izmaksu pieaugumu 2024./2025. mācību gadā, salīdzinot ar 2023./20224. mācību gadu. Saskaņā ar minēto aprēķinu, Ogres novada Izglītības pārvalde rosinājusi piešķirt finansējumu 5436,00 EUR (pieci tūkstoši četri simti trīsdesmit seši *euro*) apmērā pamatskolai “Ogres Baltā Valdorfskola” un finansējumu 13 200,00 EUR (trīspadsmit tūkstoši divi simti *euro*) apmērā privātajai pirmsskolas izglītības iestādei “Ķiparu nams” pirmsskolas izglītības programmu īstenošanai, izmantojot alternatīvas izglītības metodes.

Ogres novada Izglītības pārvaldes speciālisti, privāto izglītības iestāžu pārstāvji vairākkārt pārrunājuši alternatīvas izglītības piedāvājuma attīstību, runājot arī par iespējamu sadarbību šādas izglītības nodrošināšanā.

Saskaņā ar Izglītības likuma 17. panta trešās daļas 5. punktu pašvaldība uz savstarpēju līgumu pamata var piedalīties privāto izglītības iestāžu finansēšanā.

Saskaņā ar Pašvaldību likuma 4. panta pirmās daļas 4. punktu viena no pašvaldības autonomajām funkcijām ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību, savukārt saskaņā ar Pašvaldību likuma 5. panta pirmo daļu pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi.

Ņemot vērā augstākminēto un pamatojoties uz Izglītības likuma 17. panta trešās daļas 5. punktu, Pašvaldību likuma 4. panta pirmās daļas 4. punktu un 5. panta pirmo daļu,,

**balsojot: ar 13 balsīm "Par" (Andris Krauja, Artūrs Mangulis, Dace Māliņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Piešķirt** finansējumu šādām privātām izglītības iestādēm pirmsskolas izglītības programmu īstenošanai, izmantojot alternatīvas izglītības metodes:
   1. SIA “Pietura ģimenei”, reģistrācijas Nr. 54103131741, 5436,00 EUR (pieci tūkstoši četri simti trīsdesmit seši *euro*) apmērā;
   2. SIA “Elodeja”, reģistrācijas Nr.43603034269, pirmsskolas izglītības programmu īstenošanai, izmantojot alternatīvās izglītības metodes, 13 200,00 EUR (trīspadsmit tūkstoši divi simti *euro*) apmērā.
2. Šā lēmuma 1. punktā minēto finansējumu paredzēt no Ogres novada pašvaldības 2025. gada budžeta valdības funkcijas 09.10010.
3. **Uzdot** Ogres novada Izglītības pārvaldei sagatavot līgumus par finansējuma izmaksu un organizēt to noslēgšanu.
4. **Uzdot** Ogres novada Izglītības pārvaldeilīdz 2025. gada 31. maijam sadarbībā ar privāto pirmsskolas izglītības iestāžu pārstāvjiem izveidot ilgtspējīgu risinājumu alternatīvas pirmsskolas izglītības piedāvājuma atbalstam.
5. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka G. Sīviņa paraksts)